open-index/open-wikipedia-markdown huggingface dataset:
Rolls-Royce Merlin

**Rolls-Royce Merlin** var en serie 12-sylindrede, V-stilte flymotorer produsert av britiske Rolls-Royce under andre verdenskrig. Motortypen ble også lisensbygget av amerikanske Packard. Merlin-motorene regnes som noen av de mest vellykkede flymotorer fra andre verdenskrig, og som noen av de mest vellykkede stempelmotorer noensinne.

## Utvikling og egenskaper
Merlin-serien startet som et privat initiativ fra Rolls-Royce, under betegnelsen PV (*private venture*) 12 i 1934. Motoren var allerede fra starten av såpass lovende, at Air Ministry i Storbritannia utlyste spesifikasjon F.36/34 for et jagerfly for denne motoren. To jagerfly kom ut av denne spesifikasjonen, den stødige Hawker Hurricane og den smidige Supermarine Spitfire. Det er i første rekke disse flytypene som i dag forbindes med Merlin-motorene, selv om de etter hvert ble brukt i flere kjente flytyper som bombeflyet Avro Lancaster og den amerikanske eskortejageren P-51 Mustang.

Merlin-motorene hadde et relativt lite slagvolum sett i forhold til samtidige flymotorer med samme styrke. Kraften skyldtes først og fremst at Rolls-Royce' ingeniører klarte å holde vekten på motoren nede samtidig som de fant fram til stadig bedre måter å øke kammertrykket. Dette lave slagvolumet gjorde at Merlin-motorene brukte mindre drivstoff enn andre motorer med samme styrke, noe som var en medvirkende årsak til at Mustang-jagerne kunne oppnå den ekstreme rekkevidden.

## Forbedringer av motoren
Gjennom hele krigen foregikk det en rivende utvikling av motoren. Ved hjelp av bedre kompressorer, bedre drivstoff og stadig nye måter å kjøle motoren, klarte Rolls-Royce å holde tritt med utviklingen. I løpet av krigen ble motorkraften mer enn doblet, operasjonshøyden doblet og hastigheten på en Spitfire økte med omkring 150 km/t.

Etter krigen stoppet utviklingen mot større motorstyrke, og rettet seg i stedet mot større slitasjestyrke og pålitelighet for det sivile luftmarkedet. Med unntak av Douglas DC-4-serien var det imidlertid få sivile fly som brukte Merlin-motorene, siden krigens slutt i stor grad falt sammen med overgangen fra propellmotorer til turboprop- og jetmotorer.

## Flytyper med Merlin-motorer

*Armstrong Whitworth Whitley
*Avro Athena
*Avro Lancaster
*Avro Lancastrian
*Avro Tudor
*Avro York
*Boulton Paul Balliol
*Boulton Paul Defiant
*Canadair DC4M/C4 North Star/Argonaut
*Cierva Air Horse (helikopter)
*Curtiss P-40F/L Warhawk
*De Havilland Hornet
*De Havilland Mosquito
*Fairey Barracuda
*Fairey Battle
*Fairey Fulmar
*Handley Page Halifax
*Hawker Henley
*Hawker Hotspur
*Hawker Hurricane
*Hispano HA-1112-M
*North American P-51 Mustang (lisensbygget)
*Short Sturgeon
*Supermarine Spitfire
*Vickers Wellington
*Westland Welkin

## Referanser


## Eksterne lenker

* «Why the Merlin engine was essential to the war», av Imperial War Museums, fra YouTube, lengde 0:11:33
Kongsgård øvre-Gimlekollen

:*Kongsgård er også et vanlig navn på [[Stavanger katedralskole]]*
:*En [[kongsgård]] kan også bety en gård eid av en konge i [[sagatid]]en*

**Kongsgård øvre-Gimlekollen** er et av 18 delområder i Kristiansand kommune. Området ligger vest for Varoddbrua og nordøst for Lund.

Delområdet består per 2025 av 12 grunnkretser: Nedre kongsgård, Kongsgård I-Vige, Bjørndalsheia, Vestre Bjørndalen, Gimlekollen vest, Kongsgård II, Gimlekollen øst, Kongsgård III, Bleget-Fagerholt, Greppestølåsen, Gill og Lindtjønn. Innbyggertallet i delområdet siden 2000:

Utgravinger har vist at det har bodd folk i bydelen (på Bjørndalssletta) i hundreårene før Kristi fødsel. Gimlekollen er skilt ut fra Gimle gård, mens Øvre kongsgård og Nedre Kongsgård, naturlig nok, opprinnelig lå til kongsgården Oddernes kongsgård som ble beordret bygget av Christian IV i 1635. Noen av grunnkretsene er skilt ut fra gårdene Bjørndalen, Gill og Greppestøl.

Det var frem til 1964 en del av Oddernes kommune. Først på slutten av 1960-tallet ble det fart på boligbyggingen i området. De fleste veiene i bydelen har navn fra kongesagaen. På Gimlekollen bor det mange barnefamilier og mange eldre mennesker. Stedet er preget av mange eneboliger.

Like ved Gimlekollen, ligger Jegersberg. Dette er et stort turområde for mennesker som bor i Kristiansand. Den omvendte båt og «vaffelbua» ligger i dette turområdet. Tretjønn og Vollevannet er populære badevann, sammen med Gillsvannet, som også er kjent som vannet der Kristiansand Kajakklubb trener og avholder stevner.

Mediehøgskolen Gimlekollen (tidligere Gimlekollen Mediesenter) holder til på Gimlekollen. Ellers har området to barneskoler, Fagerholt skole og Presteheia skole i tillegg til flere barnehager.
Idrettsklubben heter Gimletroll. Klubben har hovedvekt på fotball og håndball for aldersbestemte lag. De er mest kjent som arrangør av Trollcup, en av landets største turneringer for barn og unge.

## Referanser
Australian Open 2007

**Australian Open 2007** var en Grand Slam-turnering i tennis, som ble spilt i Melbourne 15 – 28. januar. Singleturneringen for herrer ble vunnet av Roger Federer som dermed vant sin tiende Grand Slam-tittel i single totalt og sin tredje i Australian Open. Damesingleturneringen ble vunnet av Serena Williams som også hun vant tittelen for tredje gang, det var hennes åttende Grand Slam-tittel i single totalt.

## Menn single
### Kvartfinaler

### Semifinaler

### Finale

## Kvinner single
### Kvartfinaler

### Semifinaler

### Finale

## Double og mixeddouble
### Finale double menn

### Finale double kvinner

### Finale mixeddouble

## Eksterne lenker
* ITF Menn , Kvinner
Fylkesvei 1286

**Fylkesvei 1286** går mellom Heiås og Sentvet i Indre Østfold.

Frem til 2019 hadde veien betegnelsen fylkesvei 773 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Nordenfjeldske Kunstindustrimuseum

**Nordenfjeldske Kunstindustrimuseum** er et museum i Trondheim, grunnlagt 1893. Museet har samlinger av eldre og nyere kunsthåndverk, hvorav ca. 15% er utstilt i museets lokaler i Munkegaten. Underetasjen er viet de stilhistoriske samlingene, bl.a. trønderske sølvarbeider fra 16- og 1700-tallet og norske glassarbeider fra 1700-årene. I 1907 designet den belgiske arkitekten Henri van der Velde et interiør for museet som i dag danner kjernen i en rik art nouveau-utstilling. Den moderne samlingen omfatter blant annet *[[Scandinavian design]]* fra 1950&ndash;1965, en smykkesamling, samt over 20 billedtepper av Hannah Ryggen.

Museets visjon er at «Nordenfjeldske Kunstindustrimuseum skal være et levende museum som plasserer norsk og nordisk kunsthåndverk i en internasjonal kontekst.»

Museumsbygningen, som ligger i Munkegata, ett kvartal fra Nidarosdomen, er bygd i 1968 og tegnet av Herman Krag Arkitektkontor.

File:Munkegata Trondheim Norway Fylkets hus Erling Skakkes gate Nordenfjeldske Kunstindustrimuseum Rådhuset Nidarosdomen etc Distorted panoramic 2019-04-26 IMG 7867.jpg|Museet (til venstre i bildet) ligger i Munkegata, like ved Fylkeshuset på den andre sida av Erling Skakkes gate (til høyre), Trondheim rådhus og Nidarosdomen (lengst til venstre).


## Litteratur

* Bratberg, Terje T. V.: *Trondheim Byleksikon,* Kunnskapsforlaget, Oslo 1996

## Eksterne lenker
* 
* Foreningen Nordenfjeldske kunstindustrimuseums venner
James Gandolfini

**James Joseph Gandolfini jr.** (1961–2013) var en amerikansk skuespiller kjent fra TV-serien *[[Sopranos]].*

Gandolfini hadde italienske foreldre. Han startet sin skuespillerkarriere i New York. Han scenedebuterte på Broadway i stykket *[[Sporvogn til begjær]]* (1992) sammen med Jessica Lange og Alec Baldwin.

Han filmdebuterte i *[[A Stranger Among Us]]* (1992) hvor han hadde en mindre birolle. Deretter hadde han notable roller i filmer som *[[True Romance]]* (1993), *[[Terminal Velocity]]* (1994), *[[Rødt hav]]* (1995), ''Et medlem av juryen'' (1996), *[[Fallen (film)|Fallen]]* (1998), *[[8MM]]* (1999), *[[The Mexican]]* (2001), *[[The Last Castle]]* (2001) og ''Metro 123 kapret'' (2009). Hans siste film var *[[The Drop]]* som ble utgitt året etter hans død.

Gandolfini fikk sitt store gjennombrudd i 1999 i TV-serien *[[Sopranos]]*. Her spiller han rollen som mafiasjef Anthony «Tony» Soprano som jevnlig går til psykolog etter å ha havnet i en midtlivskrise. Serien gikk til 2007 og innbrakte ham tre Emmy-priser og en Golden Globe.

Gandolfini døde av hjerteinfarkt i 2013 under et ferieopphold i Roma.

## Filmografi
* *Shock! Shock! Shock!* (1987) 
* *[[A Stranger Among Us]]* (1992) som Tony Baldesseri
* *[[True Romance]]* (1993) som Virgil
* *[[Money for Nothing (film fra 1993)|Money for Nothing]]* (1993) som Billy Coyle
* *[[Mr. Wonderful (film)|Mr. Wonderful]]* (1993) som Mike 
* *[[Italian Movie]]* (1993) som Angelo
* *[[Angie]]* (1994) som Vinnie
* *[[Terminal Velocity]]* (1994) som Ben Pinkwater
* *[[New World]]* (1995) som Will Caberra
* *[[Crimson Tide]]* (1995) som Løytenant Bobby Dougherty
* *[[Get Shorty]]* (1995) som Bear
* *[[Et medlem av juryen]]* (1996) som Eddie
* *[[Night Falls on Manhattan]]* (1997) som Joey Allegretto
* *[[She's So Lovely]]* (1997) som Kiefer
* *[[Perdita Durango]]* (1997) som Willy 'Woody' Dumas
* *[[Fallen (film)|Fallen]]* (1998) som Detektiv Lou
* *[[The Mighty]]* (1998) som Kenny Kane
* *[[A Civil Action]]* (1998) som Al Love
* *[[8mm]]* (1999) som Eddie Poole
* *[[A Whole New Day]]* (1999) som Vincent
* *[[The Mexican]]* (2001) som Winston Baldry
* *[[The Man Who Wasn't There]]* (2001) som Big Dave Brewster
* *[[The Last Castle]]* (2001) som Oberst Winter
* *[[Surviving Christmas]]* (2004) som Tom Valco
* *[[All the King's Men (2006 film)|All the King's Men]]* (2006) som Tiny Duffy
* ''Lonely Hearts'' (2007) som Charles Hildebrandt
* *[[Romance and Cigarettes]]* (2007) som Nick Murder
**[[Metro 123 kapret]]* (2009) som borgermester i New York
**Welcome to the Rileys* (2010) som Doug Riley
* *Mint Julep* (2010) som Mr. G
* *[[Killing Them Softly]]* (2012) som Mickey
* *[[Zero Dark Thirty]]* (2012) som CIA-direktør
**[[The Incredible Burt Wonderstone]]* (2013) som Doug Munny
**[[Enough said]]* (2013) som Albert
**[[The Drop]]* (2014) som bareieren Marv

## Referanser


## Eksterne lenker
* 
*
Itzehoe

**Itzehoe** er en by i den tyske delstaten Schleswig-Holstein i det nordlige Tyskland. Byen er hovedstad i Kreis Steinburg.

Byen ligger ved elva Stör, en farbar sideelv til Elben, 51 km nordvest for Hamburg og 24 km nord for Glückstadt.

Viktige byggverk er bl.a. St. Laurentii-kirken fra 1100-årene, det historiske rådhuset (eldste deler fra 1695) og Klosterhof, restene av et cistercienserkloster grunnlagt i 1256. Byen har også mange skoler og et sykehus, og er et viktig handelssenter.

Itzehoe er den eldste byen i Holstein og er vokst fram rundt en borg oppført i 809 av Egbert, en greve under Karl den store, til forsvar mot danskene. Den voksende bosetningen ble bl.a. kalt Esseveldoburg, Eselsfleth og Ezeho. Byen ble ødelagt 1201, men gjenoppbygd 1224. Byen ble ødelagt under trettiårskrigen i 1644 og den første nordiske krig 1657. Byen kom under Preussen i 1867 som en del av hertugdømmet Schleswig-Holstein. 

Tysklands laveste punkt, 3.54 muh. ligger i Wilstermarsch like ved byen.

## Klosteret i Itzehoe
I 1256 ble et nonnekloster som hadde blitt etablert i Ivenfleth – ca. 15&nbsp;km syd for Itzehoe – i 1230, flyttet til Itzehoe. Etter reformasjonen ble det katolske klosteret stengt i 1538. I 1541 ble anlegget tatt i bruk som *Damenstift*, det vil si et protestantisk kloster for adelsdamer. Per 2024 er det fremdeles et protestantisk kloster for kvinner på stedet.

Bygningen der klosterets abbedisse bodde, kalles *Prinzesshof* etter tre fyrstinner av huset Slesvig-Holstein som tjente som abbedisser fra 1810 til 1941; denne bygningen og hageanlegget rundt er siden 1964 i bruk som museum.

## Bilder

Itzehoe.jpg|Itzehoe sentrum


## Referanser


## Eksterne lenker
* 
* Nettsted med over 2 000 bilder av byen (tysk)
Marpa

**Marpa** eller **Marpa Lotsawa** («oversetteren Marpa»; født 1012, død 1097) var en lærer innenfor kagyutradisjonen i tibetansk buddhisme.

Marpa studerte sanskrit hos Drogmi Lotsawa og oppholdt seg senere tjue år i India, hvor han fikk undervisning av Naropa og Maitripa. Han skal ha brukt store mengder gull på å kjøpe med seg buddhistiske skrifter hjem til Tibet, blant annet om tantriske ritualer og meditasjonsøvelser.

Marpas mest berømte disippel war Milarepa, og Marpas lære ble videreført av Milarepa til munken Gampopa. Gampopas elever har grunnlagt de såkalt fire store og åtte små Kagyu-tradisjoner.

## Referanser
Andy Roddick

**Andrew Stephen Roddick** (født 30. august 1982 i Omaha Nebraska) er en profesjonell amerikansk tennisspiller. 

Roddick hadde en lovende juniorkarriere med seier i både Australian Open og US Open i singel. I dobbel kom han til finalen både i Australian Open og French Open. Han gikk i 2000 til topps på verdens rankingen i singel for junior.

Roddick ble profesjonell tennisspiller i 2000 og han har hittil vunnet 32 single- og 4 doubleturneringer i ATP-touren. I mars 2003 var han nummer 1 på rankingen over verdens beste singlespillere. Han har spilt i fem Grand Slam-finaler og han har vunnet én, US Open i 2003, der han i finalen beseiret Juan Carlos Ferrero fra Spania med settene 6–3, 7–6 og 6–3. I de øvrige Grand Slam-finalene (tre i Wimbledon og én i US Open) som han har spilt, har han hver gang tapt for Roger Federer.

Roddick har også flere ganger deltatt på det amerikanske Davis Cup-laget. Per juli 2007 hadde han spilt 33 Davis Cup-kamper (21 seire).

Andy Roddick er mest kjent for sine harde server. Nesten alle hans første-server har gitt ballen en hastighet på godt over 200&nbsp;km/t. Fra 2004 til 2011 hadde han registrert verdens hardeste serve (249,5&nbsp;km/t), inntil rekorden ble slått av Ivo Karlović i mars 2011 med en serve på 251&nbsp;km/t.

## Grand Slam-titler
* **US Open**
** 2003 Single herrer (han beseiret Juan Carlos Ferrero med 6–3, 7–6 og 6–3 i finalen)

## Referanser


## Eksterne lenker
* 
* 
* 
*
Jun Fukuda

**Jun Fukuda** (født 17. februar 1923 i Mandsjuria, død 3. desember 2000 i Tokyo) er en japansk filmregissør som blant annet er kjent for å ha regissert fem filmer om monsteret Godzilla.

## Utvalgt filmografi
### Som regissør
* *[[Ebirah, Horror of the Deep]]* (Japansk tittel: Gojira, Ebira, Mosura: nankai no daikettou) (1966)
* *[[Son of Godzilla]]* (Japansk tittel: Kaijutou no kessen: Gojira no musuko) (1967)
* *[[Godzilla vs. Gigan]]* (Japansk tittel: Chikyuu kogeki meirei: Gojira tai Gaigan) (1972)
* *[[Godzilla vs. Megalon]]* (Japansk tittel: Gojira tai Megaro) (1973)
* *[[Godzilla vs. Mechagodzilla]]* (Japansk tittel: Gojira tai Mekagojira) (1974)

## Referanser


## Eksterne lenker
*
Fernando González

**Fernando Francisco González Cuiffardi** (født 29. juli 1980) er en profesjonell chilensk tennisspiller.
Han ble historisk da han vant Chiles første olympiske gullmedalje under Sommer-OL i Athen i 2004. Sammen med Nicolás Massú vant han doubleturneringen i tennis. Han vant også en bronsemedalje i singleturneringen. Hittil har han vunnet ti ATP-turneringer, sju i single og tre i double.

17. august 2008 ble González slått av spanske Rafael Nadal i tennisfinalen i sommer-OL i Beijing.

## Referanser


## Eksterne lenker
*
Godzilla (film fra 1954)

***Godzilla*** (ゴジラ) er en japansk film fra 1954. Dette er den første filmen om det klassiske film-monsteret Godzilla.

Filmen som er i svart/hvitt handler om et enormt forhistorisk monster som forstyrres av at amerikanske atomprøvesprengninger i Stillehavet. Den radioaktive strålingen gjør at Godzilla muterer og blir større. Han får nye egenskaper og kan sprute en kraftig radioaktiv ildstråle ut av munnen. Godzilla er 50 meter høy, og ble utviklet fra et gammelt sjødyr som ble utviklet til en terrestrisk skapning. 

## Handlingsreferat
Når et japansk frakteskip, Eiko-maru, blir ødelagt i nærheten av Odo Island, blir et annet skip - kalt Bingo Maru - sendt for å undersøke situasjonen. Men dette skipet møter den samme skjebnen, med få overlevende. En fiskebåt fra Odo Island blir også ødelagt, med bare en overlevende. Muligheten til å få tak i fisk i området faller på mystisk vis til null, og skylden blir lagt på eldgamle sjødyr kjent som Godzilla. Flere reportere ankommer Odo Island, for å undersøke situasjonen nærmere. En landsbyboer forteller til en av reporterne, at noe i havet ødelegger alle fiske-mulighetene deres. Den kvelden rammer en gigantisk storm hele øya, som også ødelegger journalistenes helikopter. Godzilla ødelegger 17 husstander, dreper ni mennesker, og tar 20 av landsbyboernes husdyr. Flere av Odo-innbyggere reiser til Tokyo for å kreve hjelp.

Monsteret angriper flere skip, før den kommer i land i Tokyo og ødelegger hele byen, tilsynelatende uten at noe kan stoppe den. Godzilla blir til slutt beseiret av en japansk vitenskapsmann som heter Serizawa (Akihiko Hirata). Serizawa anvender et kjemisk undervannsvåpen som han har laget. Da hans oppfinnelse er for skrekkelig for menneskeheten velger han å ta sitt eget liv og ta hemmeligheten med seg i graven, slik at ingen igjen skal kunne anvende hans oppfinnelse. Filmen slutter med at alle er glade, mens en av karakterene minner oss på at "det kommer at sprenges flere atombomber, og det kommer flere Godzillaer."

## Skuespillere
* Akira Takarada som Hideto Ogata
* Momoko Kōchi som Emiko Yamane
* Akihiko Hirata som Dr. Daisuke Serizawa
* Takashi Shimura som Dr. Kyohei Yamane
* Fuyuki Murakami som Dr. Tanabe
* Sachio Sakai som Hagiwara
* Ren Yamamoto som Masaji Yamada
* Toyoaki Suzuki som Shinkichi Yamada
* Toranosuke Ogawa som president for et frakte-selskap.
* Kokuten Kōdō som en gammel fisker
* Tadashi Okabe som en assistant under Dr. Tanabe
* Haruo Nakajima som Godzilla, og en reporter.
* Katsumi Tezuka som Godzilla, og en journalist.

## Eksterne lenker
*
Elling Holst

**Elling Bolt Holst** (1849–1915) var en norsk matematiker og barnebokforfatter. 

## Matematiker
__NOTOC__
Han var elev av Sophus Lie og fikk sin cand.real. 1874. Derpå var han ved Meteorologisk institutt 1874–1876, før han i 1876 ble stipendiat ved Det Kongelige Frederiks Universitet og studerte litt geometri under Felix Klein med støtte fra trelastmagnaten Peder Jacob Borch i Drammen. Fra 1876 var han lærer ved Aars og Voss' skole. Etter studier i Paris og England 1879–1880, mottok han dr. philos i 1882 for avhandlingen *Et par syntetiske methoder, især til brug ved studiet af metriske egenskaber*. Holst overtok forelesningene i geometri etter at Sophus Lie meldte overgang til Leipzig i 1886. Så ble han i 1891 overlærer ved Kristiania tekniske skole og dosent i matematikk ved Universitetet i Kristiania 1894–1912, med ansvar for opplæring av skolelærerne i matematikk. Han skrev flere lærebøker i matematikk og var i 1886 den som startet *Matematisk Seminar*, en forløper til Norsk matematisk forening som ble stiftet 1918.

## Lærer og forfatter
Holst var kjent som en dyktig lærer og en god miljøskaper, han skrev også biografier, blant andre om Niels Henrik Abel. Dessuten utga han en rekke barnebøker, alene og sammen med andre, og i 1898 ga han og illustratøren Eivind Nielsen ut *Norsk [[Dukketeater]] : Med tekst: Store Bukken Bruse*. Dette var et sett som kom i en eske, og som barn kunne bruke til selv å spille dukketeater med. Året før hadde Nielsen og Holst gitt ut boken *Barneminder og andre smaastubber for barn : med mange billeder*, der Holst forklarte leserne hvordan de kunne innrede en kasse til sitt eget dukketeater, gjerne med kulisser klippet ut fra utklippsark utgitt av den tyske leketøysprodusenten Gustav Cohn i byen Neu Ruppin i Mecklenburg. I kapittelet *Hvordan en lager et dukketeater* forteller Holst at slike utklippsark fra den samme produsenten benyttet han selv da han var barn, og at han nå har laget dukketeater med kulisser og dukker fra tilsvarende ark for sin lille sønn. 

## Familie
Gjennom sitt ekteskap med Inger Skavlan (1852–1899) var han svoger til Olaf Skavlan og Sigvald Skavlan. Etter hennes død giftet han seg med Marie Michelet (1872–1960) og ble svoger til Simon Michelet.

## Verv og utmerkelser
* H.K.H. Kronprinsens gullmedalje 1879 for avhandlingen *Om Jean-Victor Poncelet's Betydning for Geometrien*
* Det norske Videnskaps-Akademi innvalgt 1881
* Société Mathématique de France, norsk innvalgt medlem i redaksjonen for *alminnelig matematisk bibliografi* 1889
* Ridder av 1. klasse av St. Olavs Orden 1902
* Formann i styret for Nasjonalgalleriet 1897–1905

## Matematiske utgivelser
* 

** Se også *[https://runeberg.org/poncelet/ Om Poncelet's Betydning]*, 1878, digitalisert av Prosjekt Runeberg

* 

* 

* 

* 

* 

* 

* 

* 

* 

## Andre utgivelser

* 

* 

* 

* 

* 

* 

* 

* 

* 

* 

## Referanser
The Carpenters

**The Carpenters** var en amerikansk pop-duo fra Los Angeles, California, som besto av søskenparet Richard Carpenter (1946&ndash;) på piano og Karen Carpenter (1950&ndash;1983) på vokal og trommer. Deres debut-LP ble utgitt i 1969. Duoen vant stor popularitet over store deler av verden med sin *myk-pop* og iørefallende ballader. 

Fram til midten av 1970-tallet oppnådde the Carpenters tolv topp-ti-plasseringer i USA. Blant disse var sanger som den Bacharach/David-skrevne «(They long to be) Close to you», «Top of the world», «Yesterday once more», «We've only just begun» og «Only yesterday». «The Singles/1969-73» toppet listene både i USA og Storbritannia, og ble en av de mestselgende LP-ene på 1970-tallet.

The Carpenters er en av de mest populære pop-duoer i historien, og fram til idag har de solgt over 100 millioner enheter på verdensbasis. 4. februar 1983 døde Karen Carpenter 32 år gammel av hjertestans i foreldrenes hus i Downey, California; rettsmedisinerens rapport ga dødsårsaken til ubalanser forbundet med anoreksi nervosa.

The Carpenters har fått en stjerne på Hollywood Walk of Fame.

## Diskografi
**Studioalbum**
* 1969: *[[Ticket to Ride/Offering]]*
* 1970: *[[Close to You]]*
* 1971: *[[Carpenters (album)|Carpenters]]*
* 1972: *[[A Song for You (Carpenters-album)|A Song for You]]*
* 1973: *[[Now & Then]]*
* 1975: *[[Horizon]]*
* 1976: *[[A Kind of Hush]]*
* 1977: *[[Passage]]*
* 1978: *[[A Christmas Portrait]]*
* 1981: *[[Made in America]]*
* 1983: *[[Voice of The Heart]]* (posthumt)
* 1989: *[[Lovelines]]* (posthumt)
* 2001: *[[As Time Goes By (The Carpenters album)|As Time Goes By]]* (posthumt)

**Livealbum**
* 1975: *[[Live in Japan (The Carpenters album)|Live in Japan]]*
* 1976: *[[Live at the Palladium (The Carpenters album)|Live at the Palladium]]*

**Soloalbum**
* 1987: *[[Time (Richard Carpenter album)|Time]]* (Richard Carpenter album)
* 1996: *[[Karen Carpenter (album)|Karen Carpenter]]* (Karen Carpenter album)
* 1988: *[[Pianist • Arranger • Composer • Conductor]]* (Richard Carpenter album)

**Singler (utvalg)**
* Topp 10 på Billboard Hot 100
* 1970: «(They Long to Be) Close to You» (#1)
* 1970: «We've Only Just Begun» (#2)
* 1971: «For All We Know» (#3)
* 1971: «Rainy Days and Mondays» (#2)
* 1971: «Superstar» (#2)
* 1972: «Hurting Each Other» (#2)
* 1972: «Goodbye to Love» (#7)
* 1973: «Sing» (#3)
* 1973: «Yesterday Once More» (#2)
* 1973: «Top of the World» (#1)
* 1974: «Please Mr. Postman» (#1)
* 1975: «Only Yesterday» (#4)

## Referanser


## Eksterne lenker
* 
* 
*
Ai Sugiyama

**Ai Sugiyama** (født 5. juli 1975 i Yokohama) er en japansk tidligere profesjonell kvinnelig tennisspiller.

Sugiyama ble profesjonell i 1992 og vant 6 single- og 33 doubleturneringer. Hun vant ikke noen Grand Slam-titel i single, men hun vant fire i double, tre i damedouble og én i mixeddouble.

## Grand Slam-titler
*  **[[US Open (tennis)|US Open]]:**
** Mixed double – 1999: (sammen med Mahesh Bhupathi)
** Double damer – 2000: (sammen med Julie Halard-Decugis)
*  **[[French Open]]:**
** Double damer – 2003: (sammen med Kim Clijsters)
*  **[[Wimbledon (tennis)|Wimbledon]]:**
** Double damer – 2003: (sammen med Kim Clijsters)

## Referanser


## Eksterne lenker
* 
* 
*
Richard Carpenter

**Richard Lynn Carpenter** (født 15. oktober 1946 i New Haven, Connecticut) er særlig kjent som låtskriver, produsent, arrangør og pianist for pop-duoen The Carpenters. Etter The Carpenters gav han ut solo-LP-en *Time* i 1987, med bl.a. låten «Something in Your Eyes», som hadde Dusty Springfield på vokal. Han var også med på å produsere den britiske TV-serien Den merkelige mannen, på 1970-tallet. Han gav også ut et solo-album i 1998. Han har dessuten jobbet som plateprodusent. 

I de siste årene har han for det meste konsentrert seg med å fullføre gamle opptak og remikse nye utgaver av The Carpenters' plater.

## Referanser


## Eksterne lenker
* 
* 
*
Alex Rider

***Alex Rider*** er en serie ungdomsromaner skrevet av den britiske forfatteren Anthony Horowitz. Serien har blitt oversatt til en rekke språk, deriblant norsk. Det har også blitt laget en spillefilm og en TV-serie basert på noen av bøkene.

Bokserien har fått navn etter hovedpersonen, Alex Rider. Han er en 14 år gammel gutt som mot sin egen vilje arbeider for MI6. Da Alex var 8 uker gammel mistet han foreldrene sine i en flyulykke. På grunn dette vokser han opp hos onkelen, Ian Rider. I den femte boken (*[[Scorpia]]*) får Alex vite at foreldrene ikke døde i en vanlig flyulykke, men at de døde av en bombe.

Da Alex Rider er 14 år gammel dør onkelen, angivelig i en bilulykke. Alex klarer ikke å akseptere den forklaringen. Han begynner å etterforske onkelens død. Det viser seg at onkelen var spion for MI6. Alex blir etter hvert vervet av MI6 han også. Han blir sendt på sitt første oppdrag, som beskrives i boken *[[Stormbreaker]]*.

## Utgivelser
Følgende bøker har blitt utgitt i serien (per 2023), i kronologisk rekkefølge, med utgivelsesåret først:
* 2000: *Alex Rider 1:* *Stormbreaker* – forelegg for filmen *[[Stormbreaker]]* (2006)
* 2001: *Alex Rider 2: [[Point Blanc]]*
* 2002: *Alex Rider 3: [[Skeleton Key]]*
* 2003: *Alex Rider 4: [[Eagle Strike]]*
* 2004: *Alex Rider 5: Scorpia*
* 2005: *Alex Rider 6: [[Ark Angel]]*
* 2007: *Alex Rider 7: [[Snakehead]]*
* 2009: *Alex Rider 8: [[Crocodile Tears]]*
* 2011: *Alex Rider 9: [[Scorpia Rising]]*
* 2013; *Alex Rider 10: [[Russian Roulette: The Story of an Assasin]]*
* 2017: *Alex Rider 11: [[Never Say Die (bok av Anthony Horowitz)|Never Say Die]]*
* 2019: *Alex Rider 12: Secret Weapon*
* 2020: *Alex Rider 13: Nightshade*
* 2023: *Alex Rider 14: Nightshade Revenge*

## Filmatiseringer
I 2006 hadde filmen *Stormbreaker* premiere; den var basert på den første romanen i Horowitz' bokserie, og ble regissert av Geoffrey Sax.

I 2020 hadde TV-serien *Alex Rider* premiere på . Den første sesongen bestod av åtte episoder, og bygget på bok nr.&nbsp;2 i bokserien, *Point Blanc*. TV-seriens sesong 1 var regissert av Andreas Prochaska.

## Referanser
Joensuu

**Joensuu** er en kommune og en by i Finland og administrasjonssete i landskapet Norra Karelen. Den grenser til kommunene Tohmajärvi, Rääkkylä, Libelits, Kontiolax, Lieksa og Ilomants. I øst har den grense til Russland (Republikken Karelia). Kommunen er enspråklig finsk. Joensuu hadde .

Kommunenavnet betyr *elvemunningen*. Joensuu har universitet og polyteknisk høgskole. European Forest Institute er basert i Joensuu.

Den 1. januar 2005 ble kommunene Kiihtelysvaara og Tuupovaara slått sammen med Joensuu, og fire år senere, 1. januar 2009, ble Eno og Pyhäselkä fusjonert med Joensuu.

## Befolkningsutviklingen


Fil:Joensuun kirkko.jpg|Joensuu kirke
Fil:Joensuu areena1.jpg|Joensuu arena
Fil:Joensuu railway station.JPG|Joensuu jernbanestasjon
File:Joensuu Pielisjoki riverside 1.jpg|Pielis älv i Joensuu 


## Referanser




## Eksterne lenker
* 
* ''Uppslagsverket Finland'', Joensuu
Vuelta a España 2006

Den 61. utgave av **[[Vuelta a España]]** ble arrangert i tidsrommet 26. august til 17. september 2006. 

Aleksandr Vinokurov, Astana-Würth vant rittet sammenlagt foran Alejandro Valverde og sin lagkamerat Andrej Kasjetsjkin. 

## Norske deltakere
Det var tre norske deltakere: Thor Hushovd, Mads Kaggestad og Kurt Asle Arvesen. Alle tre fullførte. Hushovd vant 6. etappe og ble nummer to på 2., 3., 4., 13. og 21. etappe. Fra 3. etappe hadde han både gulltrøya og den blå poengtrøya, men gulltrøya måtte han gi fra seg etter tre etapper. Han vant poengkonkurransen foran Vinokurov.

## Etapper

## Resultater
### Sammenlagt

### Poengkonkurransen

### Klatrekonkurransen

### Kombinasjonskonkurransen
Poengene i kombinasjonskonkurransen regnes ut ved å summere plassering i de andre konkurransene

### Lagkonkurransen

## Se også
* Liste over utøvere i Vuelta a España 2006

## Eksterne lenker

*
Culpa in contrahendo

**Culpa in contrahendo** (cic.) er latinsk og oversettes gjerne med «uaktsomhet ved kontraktsinngåelse». Uttrykket brukes i juridisk sammenheng for å beskrive den uaktsomhet en part kan utvise i forbindelse med avtaleinngåelse. Uaktsomheten kan oppstå hvis en part ved uaktsomhet påfører motparten tap/skade ved at avtale ikke blir inngått, eller ved at man inngår en avtale som man ikke kan oppfylle. I det siste tilfellet vil uaksomheten bestå i at man ved kontraktsinngåelse burde ha forstått at man ikke ville kunne oppfylle avtalen. Har man utvist culpa in contrahendo vil man være erstatningsansvarlig for det tap medkontrahenten har lidt som følge av den uaktsomme atferden.
Thue Christiansen

**Thue Christiansen** (1940–2022) var en grønlandsk lærer, kunstner og politiker. Christiansen skapte Grønlands flagg.

Christiansen fikk sin lærerutdannelse fra Haderslev Statsseminarium i Danmark i 1964. Han arbeidet som lærer i Danmark og Grønland. I årene 1973–74 var han ved Danmarks Lærerhøjskole. Da Grønland fikk selvstyre i 1979 ble Christiansen landsstyremedlem, det vil si minister, for kultur og undervisning, en post han besatte til 1983.

Foruten lærergjerningen og det politiske engasjement, virket Christiansen også som billedkunstner, skulptør og kulturformidler. Han hadde en rekke offentlige utsmykningsoppdrag og hadde utstillinger på Grønland og i utlandet. I 1985 skapte han det som ble valgt til Grønlands flagg. Han utformet også en rekke logoer for foretak, organisasjoner og institusjoner.

Christiansen var ridder av Dannebrogordenen.

## Referanser


## Eksterne lenker
* Hjemmeside
Lough Cé-annalene

**Lough Cé-annalene** (*Lough stundom også skrevet Loch*) er en irsk krønike som dekker historiske hendelser, hovedsakelig i området Connacht og områdene rundt, fra tidsrommet 1014 til 1590. Annalenes navn kommer fra stedet Lough Cé i kongedømmet Moylurg i dagens nordlige Roscommon som var maktsenteret for klanen MacDermot.

Den største delen av annalene er tilskrevet medlemmene av klanen Ó Duibhgeannáin med noen rettelser i teksten av dens velynder, Brian na Carriag MacDermot, den første MacDermot av Carrick (død 1592).

## Litteratur
* Welsh, Robert (1996): *Oxford Concise Companion to Irish Literature*, ISBN 0-19-280080-9

## Eksterne lenker
* Annals of Lough Cé (første del, 1014&ndash;1348) (oversatt) ved CELT
* Annals of Lough Cé (andre del, 1349&ndash;1590) (oversatt) hos CELT
Williams F1

**Williams Grand Prix Engineering Ltd.**, (*fullt navn:* **Atlassian Williams F1 Team** for sponsorgrunner) er et Formel 1-team stiftet av Frank Williams i 1977. 

Etter 2005-sesongen brøt de et langvarlig samarbeid med BMW, og de gikk over til Cosworth-motorer før 2006-sesongen. Året etter gikk de over til Toyota-motorer med håp om bedre resultater, men etter tre år gikk de tilbake til Cosworth igjen før 2010-sesongen.

Williams hadde stor suksess fra 1980-tallet til 1990-tallet, hvor de vant ni konstruktørmesterskap og syv førermesterskap, og de ble da regnet som en av de «tre store» sammen med Ferrari og McLaren.

I august 2020 solgte Williams-familien laget til det amerikanske investeringsselskapet Dorilton Capital, etter en periode med økonomiske problemer. Både Frank Williams og hans datter Claire sluttet som henholdsvis teamsjef og nestleder etter Italias Grand Prix 2020. 

Kort tid etterpå ble Simon Roberts ansatt som fungerende teamsjef, og før 2021-sesongen ble han ansatt på fast basis.

9. juni 2021 ble det annonsert at Simon Roberts ville forlate teamet og CEO Jost Capito ville ta over som teamsjef.

I slutten av 2022 ble det annonsert at Jost Capito ville trekke seg som teamsjef. Da ble tidligere sjefstrateger James Volwes valgt som hans erstatter

11. februar 2025 ble det annonsert at det amerikansk-australske IT-selskapet Atlassian ville bli ny tittelsponsor, og utalte også at "dette er den største samarbeidsavtalen i vår 48 år lange historie"

## Førere
I Formel 1-sesongen 2026 fortsetter Alexander Albon fra Storbritannia (som konkurrerer under thailandsk flagg) i sin 5. sesong for Williams, og Carlos Sainz jr. fra Spania i sin 2. sesong for Williams

## Resultater
*Hovedartikkel: [[Williams Formel 1-resultater]]*

### Førermesterskapet
Disse førerne har blitt verdensmestere i Formel 1 med Williams:

### Konstruktørmesterskapet
Williams har vunnet konstruktørmesterskapet disse årene:

## Referanser


## Eksterne lenker
*
Feature

**Feature** er et engelsk ord som som for eksempel kan oversettes til egenskap, del eller funksjon. 

Feature kan peke til blant annet: 
* Feature-artikkel, en avissjanger som minner om en historiefortelling gjennom tekstlig særpreg og bruk av litterære virkemidler 
*Feature (dataassistert konstruksjon) (engelsk: *feature recognition*), generelt begrep innen dataassistert konstruksjon, ofte brukt om et område av en mekanisk del med noen interessante geometriske eller topologiske egenskaper eller operasjoner som avfasing, nedsenking, hull, og så videre
* Karakteristikk (datasyn) (engelsk: *feature (computer vision)*), informasjon generert fra et bilde som kan kjennes igjen av datasyn
* Karakteristikk (maskinlæring) (engelsk: *feature (machine learning)*), et begrep i maskinlæring og mønstergjenkjenning om individuelle målbare egenskaper
* Programvarefunksjon (engelsk: *software feature*), et kjennetegn eller en evne til en programvare
* Radiodokumentar, en radiosjanger som bruker dokumentariske opptak og fiksjonens virkemidler for å fortelle en historie fra virkeligheten
* Variabelvalg (engelsk: *feature selection*), en prosedyre i maskinlæring og statistikk
Rulletrapp

En **rulletrapp** er en innretning for å transportere mennesker fra et lavere liggende sted til et høyere liggende sted eller omvendt. De er brukt mye der det er stor trafikk mellom to etasjer siden de kan ta unna mange flere mennesker enn en heis.

## Historie
Oppfinnelsen av rulletrappen tillegges amerikanerne George Wheeler og Charles Seeberger, selv om amerikanerne Nathan Ames og Jesse W. Reno hver for seg hadde tatt patent på rulletrapper, i henholdsvis 1859 og 1892, uten at de noen gang ble bygd. Charles Seeberger kjøpte Wheelers patent og videreutviklet denne og bygde en prototype i 1899. En rulletrapp uten trinn hadde for øvrig blitt bygd i London allerede i 1898. Seeberger gikk sammen med heisprosenten Otis og produserte en rulletrapp som vakte stor oppmerksomhet på Verdensutstillingen i Paris (1900). Etter dette fikk rulletrapper raskt stor utbredelse, særlig i USA.

I 1930 fikk Steen & Strøm i Oslo rulletrapp som den første i Norge. 

## Virkemåte
Rulletrapper består av trinn som dras rundt av kjeder, og brukes ved at en trer opp på et trinn og blir transportert til toppen der trinnet går under beltet. Det er vanlig at man stiller seg på høyre side hvis man skal stå i ro, slik at de som skal gå i rulletrappen kan få gå forbi på venstre side. I rulletrappene i Londons undergrunnsbaner står det skilt som oppfordrer til dette.

Rulletrapper er bygd opp på den måten at det er hovedkjeder på begge sider langs hele rulletrappen som trinn blir festet i. Hovedkjedene (helt likt sykkelkjeder, bare ca. 20 ganger så stort) løper langs sidene på rulletrappen og snur i bue oppe og nede (øvre og nedre vendestasjon). Alle trinn er festet til kjedene med stor presisjon slik at rillene på trinnene går inn hverandre for å unngå klemfare i form av å kunne få en finger eller lignende mellom. Trinnene følger kjedene hele veien rundt. Det er også et drivkjede i øvre vendestasjon som er koblet til motor og snekke som trekker hovedkjedene og trinnene rundt. En motor er på mellom 5 og 9&nbsp;kW.

## Referanser


## Eksterne lenker
*
Guadalupe Larriva

**Guadalupe Larriva** (født 28. juli 1956 i Cuenca, død 24. januar 2007) var Ecuadors første kvinnelige forsvarsminister, hun døde i en helikopterstyrt i Ecuador 24. januar.

## Referanser
Val videregående skole

**Val videregående skole** (tidligere **Val landbruksskole**) er en kristen internatskole eid av misjonsorganisasjonen Norsk Luthersk Misjonssamband. Den ligger i Nærøysund i Trøndelag. Skolen tilbyr fire studieretninger innen naturbruk: Naturbruk, landbruk og gartnerifag, akvakultur, og hest- og hovslagerfag. Skolen har også eget meldingsblad kalt «Val-hilsen» som har eksistert siden 1977.

## Historie
Eiendommen «Lilleval» var tidligere en del av den store jordegodset tilhørende Sverdrupfamilien på Lauga, hvor bl.a Georg Sverdrup trådte sine barnesko. Denne eiendommen omfattet store deler av jordbruksarealene i Ytternamdalen, inklusive Nærøya og kirka på Nærøya. Navnet Lilleval henspiller på den lille valen som skiller laugvågen fra Arnøyfjorden, i motsetning til valen på Storeval ca. 3 km lenger øst, som skiller Follafjorden fra Arnøyfjorden.
Val landbruksskole ble etablert på Lilleval i 1916 av Åsmund Forfang, som en privat landbruksskole. Den ble overtatt av Nord-Trøndelag fylke to år senere, i 1918. 

Det første fiskerifagkurset i landet ble etablert ved skolen i 1936. Søkningen til skolen avtok utover 1950-tallet.  Fylkestinget i Nord-Trøndelag vedtok å selge skolen sist på 1960-tallet. Skolen ble solgt til Norsk Luthersk Misjonsamband 1. januar 1972. Skolen ble da i noen år drevet med ulike kurstilbud, blant annet i samarbeid med Nærøy kommune, før den i 1982 var tilbake som en fullverdig landbruksskole. De første kursene innen akvakultur ble gjennomført tidlig på 1980-tallet. Disse kursene dannet i neste omgang grunnlaget for de offentlige læreplanene innen akvakultur i videregående skole. Skolen er i dag den største i landet innen akvakultur på videregående nivå.

Omkring 1910 ble etableringen av bureisningspolitikken i Norge satt igang, blant annet her på skolen, under Ny Jord. Skolen byttet navn til Val videregående skole i 2000 og tok i bruk nytt undervisningsbygg høsten 2003. 

## Gårdsbruket
Det drives et aktivt gårdsbruk med både melk og storfekjøttproduksjon. Det produseres også slaktegris med kombinert gjeldpurke og fødeavdeling. Til skoleeiendommen ligger også en egen skog som drives for undervisningsformål. Val har 370 mål dyrka mark og 1400 mål produktiv skog. Kufjøset ble bygget i 1980. Gården har et landbruksverksted som er godtkjent som lærlingebedrift for landbruksmekanikere fra videregående skolen. De senere årene har det også kommet et nytt grisefjøs og egen ridehall.

## Fiskeoppdrett
Skolen driver et aktivt fiskeoppdrett. De innehar en konsesjon på produksjon av laks og ørret. Dette foregår i Folla-fjorden med landbase i Hestvika.

## Miljøet
Val videregående skole er kjent for godt miljø blant lærere, andre ansatte og elever. Det arrangeres turer i helgene, og det drives også bibelgrupper. Skolen arrangerer også diverse arrangementer for elevene gjennom hele året. 

## Rektorer
*1953–1958 Arnvid Førde
*1985–1992 Otto Sjelmo
*1992–1994 Helge Kringstad
*1994–2007 Johannes Sandstad
*2008–d.d. Kjartan Åsebø

## Referanser


## Eksterne lenker
* 
* 
*  Bureising, historien om Val Landbruksskole
*  Norsk Luthersk Misjonssamband Leksikon
Fylkesvei 1270

**Fylkesvei 1270** går mellom Askim og Vollene i Indre Østfold.

Frem til 2019 hadde veien betegnelsen fylkesvei 740 (Østfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Connacht-annalene

**Connacht-annalene** er en irsk krønike som dekker årene 1224 til 1544 og er trukket ut fra et manuskript som ble satt sammen i løpet av 1400-tallet og 1500-tallet av minst tre skrivere, alle antatt å være medlemmer av klanen Ó Duibhgeannáin.

De tidligste seksjonene, som begynner med dødsfallet til kong Cathal Crobdearg Ua Conchobair av Connacht, er ekstraordinært detaljerte og gir et godt vitnemål på affærene til ætten Connacht i løpet av 1200-tallet og til midten av 1300-tallet, spesielt for familiene til Ó Conchobhair og Burke. Opptegnelsene blir derimot mer springende senere, spesielt for 1500-tallet. Verket er uansett av stor verdi ved at det forteller om det som ellers ville ha ligget i mørke eller være totalt ukjent for historien til Connacht i særdeleshet og for Irlands historie generelt.

En sammenligning mellom *Connacht-annalene* og *[[Clonmacnoise-krøniken]]* avslører en felles kilde, eller at den ene er en delvis kopi av den andre.

## Litteratur
* Welsh, Robert: *Oxford Concise Companion to Irish Literature*, 1996. ISBN 0-19-280080-9

## Eksterne lenker
* The Annals of Connaught (oversatt) hos CELT
Imsdal

**Imsdal** er et registrert varemerke for kildevann tappet på flaske av Ringnes Bryggeri. Kilden ligger i Imsdalen, en sidedal til Østerdalen. Produktet ble introdusert i Norge før Vinter-OL på Lillehammer i 1994.

Imsdal tilhører kategorien kildevann som er en av tre vannkvaliteter på det norske markedet. De to andre er naturlig mineralvann og drikkevann (springvann).

## Historie
På begynnelsen av 70-tallet åpnet det et tapperi ved kilden Imsdal. Selskapet Norsk kildevann tappet vann der under merkenavnet Norwater. Dette vannet ble i stor grad eksportert og blant annet benyttet på fly.

I 1987 kjøpte Ringnes Norwater og rettighetene til kilden, og i 1990 overtok Ringnes Norsk kildevann. Dagen før åpningsseremonien for OL på Lillehammer 10. februar 1994 ble vannet lansert på flaske under navnet Imsdal. Vannet tappes og distribueres i hele Norge, i tillegg til eksport til flere land i Europa.

## Eksterne lenker
* 
* Å selge sand i Sahara - Om markedsføring av Imsdal
Malaysisk sandsnegl

**Malaysisk sandsnegl** er en art med små, gjellepustende koniske snegler. De lever hele livet begravd i bunnlaget i elver og bekker i Asia og Afrika.
De går opp til overflaten om natten for å lete etter mat. 
De blir ca. 2,5 cm lange, og føder levende avkom ved partenogenese.

## Akvaristikk
Disse sneglene er ofte ettertraktet blant ferskvannsakvarister, fordi de utfører to nyttige funksjoner:

Ved å grave rundt i bunnlaget hjelper de til å lufte det og forhindrer at dødelig hydrogensulfid dannes.

De eter rester av fôr og døde plantedeler som ellers ville råtnet i vannet. De eter ikke levende planter.
Sneglene vil dog ete alle fiskeegg de måtte finne i løpet av natten.

## Referanser




## Eksterne lenker
*
Indirekte skyting

Indirekte skyting innebærer skyting fra standplass som kan ligge slik til at en ikke kan se målet. Skytingen ledes fra sikteplass hvorfra målet kan sees. 

Bruk av orograf og strålekart gir en mulighet for indirekte skyting.
Prinsessebruden

***Prinsessebruden*** (originaltittel: ***The Princess Bride***) er en romantisk eventyrkomedie fra 1987, regissert av Rob Reiner. Filmen er basert på romanen *[[The Princess Bride]]* (1973) av William Goldman; Goldman skrev også filmmanus.

Historien presenteres som en historie i historien.  Bestefar (Peter Falk) skal lese et eventyr for sitt syke barnebarn (Fred Savage).

## Handling
Rammehistorien er bestefaren som leser boka *Prinsessebruden* for sin syke sønnesønn.  Hovedhistorien blir av og til avbrutt av at gutten stiller spørsmål til historien som blir lest.

Boka handler om bondepiken Buttercup (Robin Wright) som har en tjener, Westley (Cary Elwes). Først er hun veldig arrogant mot sin tjener, men som i alle eventyr oppstår det etter hvert følelser mellom de to unge. De forelsker seg, og gifter seg. Så drar Westley ut i verden, og tar hyre på et skip. Meldingen kommer tilbake til Buttercup om at hennes kjære er drept i kamp med den onde piratkapteinen Roberts.

Kongeriket styres av Prins Humperdink (Chris Sarandon), som har myndighet til å ta hvilken som helst ledig jente til sin make. Valget faller på Buttercup, som har gitt opp håpet om å se sin kjære igjen. Hun elsker ikke prinsen, men ser sin plikt. Men en dag bli Buttercup bortført av omstreiferne Vizzini, Fezzik og Inigo Montoya. De har planer om å bortføre prinsessebruden for å kreve løsepenger for henne. Vizzini ønsker også livet av henne. Noe de andre ikke er enige i. Men flukten med Buttercup skal bli vanskeligere enn trodd. Gjennom ål-innfiserte vann ser de et skip som tar innpå. En svart skikkelse styrer skipet. De flykter opp fjellsider, men mannen følger etter og tar innpå uten problemer. Vizzini og Fezzik stikker av gårde med Buttercup, mens sverdmesteren Montoya blir igjen for å ta opp kampen med mannen. Det viser seg selvsagt snart at mannen er Westley, som har tatt identiteten til kaptein Roberts. Han er nå en mester i bruk av sverd, og tar opp kampen mot de tre omstreiferne. I mellomtiden har prinsen oppdaget at hans kommende brud er borte, og er nå på sporet.

## Medvirkende
* Cary Elwes som Westley/Dread Pirate Roberts/Man in Black/Farm Boy
* Robin Wright som Buttercup
* Chris Sarandon som Prins Humperdinck
* Mandy Patinkin som Inigo Montoya
* Christopher Guest som Grev Rugen
* André the Giant som Fezzik
* Wallace Shawn som Vizzini
* Peter Falk som Bestefaren
* Fred Savage som Barnebarnet
* Billy Crystal som Miracle Max
* Carol Kane som Valerie
* Peter Cook som The Impressive Clergyman
* Mel Smith som The Albino
* Anne Dyson som The Queen
## Soundtrack
Musikken er ved Mark Knopfler fra Dire Straits.

## Eksterne lenker
* 

* 
* Complete text of script
Kåre André Nilsen

**Kåre André Nilsen** (født 1945) var formann for Norges Kommunistiske Parti mellom 1987 og 1991. Denne perioden falt sammen med sammenbruddet i Sovjetunionen og Øst-Europa, og var en periode der partiets aktiviteter også falt kraftig sammen. Under Nilsens ledelse gikk NKP også inn i listesamarbeidet Fylkeslistene for miljø og solidaritet i 1989.

Nilsen meldte senere overgang til Senterpartiet og har blant annet vært nestleder i Oslo Senterparti og varamedlem til partiets representantskap. Han er også varamedlem til styret for Fritt Norden.

## Referanser
Strålekart

**Strålekart** er et hjelpemiddel til artilleribruk som ble utviklet i tidsrommet 1902–1912 av senere oberst og kommandant på Oscarsborg, Birger Eriksen. En stift på avstandsmåleren, orografen, avsatte målets posisjon direkte i kartet. Med stråler inntegnet i kartet ut fra den aktuelle kanon og med avstandssirkler kunne operatøren angi kanonens peiling og avstand til målet.

Orografen kunne derved plasseres i en gunstig sikteposisjon, om nødvendig langt fra batteriet, og ga mulighet for indirekte skyting.

## Kilder
*
Billy Crystal

**William Edward «Billy» Crystal** (født 14. mars 1948 i Long Beach i Brooklyn i New York) er en amerikansk skuespiller, komiker, forfatter, produsent og filmregissør. Han ble først lagt merke til i TV-serien *[[Forviklingar]]*.

Crystal er en av dem som har vært vert for Oscarsgallaen flest ganger, i 1990, 1991, 1992, 1993, 1997, 1998, 2000, 2004 og 2012. 

## Filmografi
* *[[Kanin-prøven]]* – (1978) som Lionel Carpenter
* *[[Den store dyre-olympiaden]]* – (1980) (voiceover) som Lodge Turkell
* *[[Hjelp vi er i popbransjen]]* – (1984) som Morty the Mime
* *[[Ta dekning – løp for livet ]]* – (1986) som Danny Costanzo
* *[[Prinsessebruden (film)|Prinsessebruden]]* – (1987) som Miracle Max
* *[[Kast mamma av toget]]* – (1987) som Larry Donner
* *[[Memories of Me]]* – (1988) som Abbie
* *[[Da han møtte henne|Da han møtte henne – eller vennskap og sex]]* – (1989) som Harry Burns 
* *[[City Slickers]]* (1991) som Mitch Robbins 
* *[[Horton Hatches the Egg]]* (1992) stemme
* *[[Mr. Saturday Night]]* (1992) som Buddy Young, Jr.
* *[[City Slickers II: The Legend of Curly's Gold]]* (1994) som Mitch Robbins
* *[[Møte i Paris]]* (1995) som Mickey Gordon, han hadde også regi 
* *[[Hamlet (1996)|Hamlet]]* (1996) som First Gravedigger
* *[[Harry bit for bit]]* (1997) som Larry/The Devil
* *[[To pappaer for mye]]* (1997) som Jack Lawrence
* *[[My Giant]]* (1998) som Sam 'Sammy' Kamin
* *[[Analyze This]]*  (1999) som Ben Sobel, M.D.
* *[[America's Sweethearts]]* (2001) som Lee Phillips
* *[[Monsters, Inc.]]* (2001) som Michael (Mike) Wazowski (stemme)
* *[[Analyze That]]* (2002) som Ben Sobel, M.D.
* *[[Det levende slottet]]* (2005) som Calcifer (stemme)
* *[[Cars (film)|Cars]] * (2006) (stemme)
* *[[Tooth Fairy]] ([[2010]])*
* *[[Monsteruniversitetet]] ([[2013]])* som Mike Wazowski (stemme)
* *[[Spider-Man: Into the Spider-Verse]]* (2018) som “Eddie Brock / Venom” (stemme)

## Referanser


## Eksterne lenker
*